|  |  |  |
| --- | --- | --- |
| **Tantárgy neve:** Prezentációkészítés (Tóthné dr. Parázsó Lenke) | **Kódja:**  **LSP\_TM118G2** | **Kreditszáma:2** |
| A tanóra típusa: gyakorlat és száma: **8** | | |
| Az értékelés módja (koll./gyj./egyéb): **gyakorlati jegy** | | |
| A tantárgy tantervi helye: **2 félév (Ped. szakvizsg. felkészítő 4. félév)** | | |
| Előtanulmányi feltételek *(ha vannak)*:– | | |
| **Tantárgyleírás**: az elsajátítandó ismeretanyag és a kialakítandó kompetenciák leírása | | |
| **Cél**: A tantárgy keretében olyan ismeretek elsajátítása a cél, amelynek birtokában a hallgatók képesek PR-munkában használatos prezentációs anyagok készítésére, értékelésére kommunikációs, technikai és esztétikai szempontok szerint. A hallgatók sajátítsák el a prezentációs eszközök, szoftverek használatának technikáját és módszereit, legyenek képesek oktatási és PR céloknak megfelelő dramaturgiailag tudatosan megtervezett, médiatermék készítésére.  **Kompetenciák**: A tanulók műveltségének, készségeinek, és képességeinek fejlesztése. Az adott tudományterületen a prezentációs eszközök, szoftverek használatának, technikájának és módszereinek változatos alkalmazása. Releváns ismeretekkel rendelkezik a prezentáció megjelenítési formáit szolgáló szoftverek jellemzőit, a szöveg és a képi eszközök szolgáltatásait illetően.  **Tudás:**Ismerik és értelmezik a hagyományos és elektronikus prezentációs eszközök kommunikatív szempontjait, a képernyő üzenettervezés esztétikai és technológiai módszereit. Elsajátítják a nyomtatott anyagok területén a segédletek, meghívók és programtervezés grafikai alapjait. Ismerettel rendelkeznek a fotósorozat készítésében és annak produkciójukba való beillesztésére. A minőségi követelmények figyelembevételével rendelkeznek a meghívók, komplex multimédia prezentációk tervezésének és kivitelezésének folyamatát biztosító ismerettel.  **Attitűdök:** Alakuljanak ki azok a nézetek, kompetenciák, amelyek szükségesek a multi/média­produkció szöveg, kép készítéséhez az interakciók megvalósítását illetően is valamint nyitottak az új szoftverek, eszközök alkalmazására.  **Képességek:** Képessé válnak segédletek, meghívók, multimédiás prezentációk tervezésére, kivitelezésére a formai követelmények figyelembevételével, a kapott produktum minőségi értékelésére, a következtetések levonására. Képes alkalmazni a multi/médiaprodukció készítéséhez szükséges szoftvereket, eszközöket. A tananyag elsajátítása során képes a multi/médiaprodukció szöveg, kép készítésére.  **Az ismeretanyag**   1. A prezentációtechnika alapfogalmai (információ, kommunikáció, prezentáció, médium, média, multimédia, hipertext, hipermédia, interaktivitás. A prezentációs eszközök szerepe a PR-munkában. 2. A hagyományos és elektronikus prezentációs eszközök kommunikatív szempontjai 3. A prezentációtervezés, kivitelezés folyamata a témaválasztástól a végső formába öntésig: kommunikációs, pszichológiai, pedagógiai és gazdaságossági-gyakorlati tényezők. 4. A prezentációk megjelenítési módjai.Nyomtatás: segédletek, meghívók, emlékeztetők készítése. Transzparensek.Képernyő-vetítési üzemmódok. 5. A digitális fényképezés alapjai. Fontosabb fogalmak; a digitális kép jellemzői és a képkészítés folyamata; adathordozók; képletöltés a PC-re; képformátumok; fényképezőgép-típusok. 6. Fotóséta, felvételkészítés digitális fényképezőgéppel 7. A képernyő-üzenettervezés ismérvei. Kompozíciós ismeretek: színek, formák, képkomponálási módok, képterek; a szöveg, mint képelem – a kiemelés és olvashatóság kritériumai; álló- és mozgóképekkel illetve a hanggal szembeni minőségi kritériumok; áttűnés, animáció. 8. Prezentációkészítő célszoftverek: a PowerPoint 2010. Menürendszer, grafikai lehetőségek, hangállományok, mozgóképek kezelése. Hiperhivatkozások. Prezentációfajták: lineáris és non-lineáris prezentációk 9. Multimédia prezentációk tervezése és kivitelezése. Anyaggyűjtés, forráskutatás. Keresés az Interneten. Könyvtárak szervezése. A források felhasználásának jogi szabályai. 10. Multimédia prezentációk tervezése és kivitelezése: szöveg, álló- és mozgóképek, 11. Multimédia prezentációk tervezése és kivitelezése: szöveg, álló- és mozgóképek hangállományok, navigációs és interakciós felületek 12. Prezentációk bemutatása, megvédése, értékelése   **A tanegység teljesítésének feltételei:**   * Az elméleti ismereteket magába foglaló feladatlap eredményes min. 51%-os kitöltése és * a rendelkezésre álló tervnek, és mintának megfelelően, a meglévő források felhasználásával tudjon meghívót összeállítani, és * adott témakörben, az elméleti ismeretek gyakorlati felhasználásával 20-30 képből álló, multimédiás interaktív nonlineáris prezentációt elkészíteni és bemutatni, megvédeni. | | |
|  | | |
| **Kötelező irodalom:**   1. Hang- és video szerkesztés (TISZK). http://elearning.ektf.hu 2. Elek Elemérné – Forgó Sándor – Hauser Zoltán – Kis-Tóth Lajos – Tóthné Parázsó Lenke: Oktatástechnológia (főisk. jegyzet) Eger. EKTF, 1998. – hangtechnikai részek pp. 137-176 3. Forgó S.−Hauser Z.−Kis-Tóth L. Médiainformatika. Eger, Líceum Kiadó 2002. 4. Ralf Steinmetz: Multimédia. Bevezetés és alapok, Springer. Budapest, 1997. ISBN 963991103 | | |
| **Tantárgy felelőse** (*név, beosztás, tud. fokozat*)**: Tóthné dr. Parázsó Lenke, főiskolai tanár** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Tóthné dr. Parázsó Lenke, főiskolai tanár** | | |